open-index/open-wikipedia-markdown huggingface dataset:
शाकटायन

**शाकटायन** नाम के दो व्यक्ति हुए हैं, एक वैदिक काल के अन्तिम चरण के वैयाकरण, तथा दूसरे ९वीं शताब्दी के अमोघवर्ष नृपतुंग के शासनकाल के वैयाकरण।

वैदिक काल के अन्तिम चरण (८वीं ईसापूर्व) के शाकटायन, संस्कृत व्याकरण के रचयिता है हैं। उनकी कृतियाँ अब उपलब्ध नहीं हैं किन्तु यास्क, पाणिनि एवं अन्य संस्कृत वैयाकरणों ने उनके विचारों का सन्दर्भ दिया है। 

इस बात के प्रमाण हैं कि प्राचीन जैन व्याकरण
पाणिनी की अष्टाध्यायी से पहले अस्तित्व में है। इस पुस्तक में
पाणिनि ने कई प्रसिद्ध व्याकरणों का उल्लेख किया है
जो अतीत में अस्तित्व में था। ऐसा ही एक लेखक था
शाकटायन  आचार्य जिनकी पुस्तक प्रार्थना से शुरू होती है,
जो स्पष्ट रूप से इंगित करता है कि वह जैन आदेश के थे। परंतु महावीर का काल बुद्ध, बिंदुसार के समय का है, ५००/५५० वर्ष ई पूर्व। जबकि शाकटाचार्य ९ वी शताब्दी ई पूर्व के हैं। अतः शक्तिमान को शाकटाचार्य मानना अनुचित है। 
अंगूठाकार|शक्तिमान ने तीर्थंकर महावीर को श्रद्धांजलि देकर अपना काम शुरू किया.
शाकटायन ने तीर्थंकर महावीर को श्रद्धांजलि देकर अपना काम शुरू किया | 

शाकटायन का विचार था कि सभी संज्ञा शब्द अन्तत: किसी न किसी धातु से व्युत्पन्न हैं। संस्कृत व्याकरण में यह प्रक्रिया कृत-प्रत्यय के रूप में उपस्थित है। पाणिनि ने इस मत को स्वीकार किया किंतु इस विषय में कोई आग्रह नहीं रखा और यह भी कहा कि बहुत से शब्द ऐसे भी हैं जो लोक की बोलचाल में आ गए हैं और उनसे धातु प्रत्यय की पकड़ नहीं की जा सकती। शाकटायन द्वारा रचित व्याकरण शास्त्र 'लक्षण शास्त्र' हो सकता है, जिसमें उन्होंने भी चेतन और अचेतन निर्माण में व्याकरण लिंग निर्धारण की प्रक्रिया का वर्णन किया था।

श्रेणी:संस्कृत
श्रेणी:वैयाकरण
धर्मकीर्ति

**धर्मकीर्ति** (७वीं सती) भारत के विद्वान एवं भारतीय दार्शनिक तर्कशास्त्र के संस्थापकों में से थे। बौद्ध परमाणुवाद के मूल सिद्धान्तकारों में उनकी गणना की जाती है। वे नालन्दा में कार्यरत थे। धर्मकीर्ति बौद्ध विज्ञानबोध के सबसे बड़े दार्शनिक दिङ्नाग के शिष्य थे। 

धर्मकीर्ति, प्रमाण के महापण्डित थे। प्रमाणवार्तिक उसका सबसे बड़ा एवं सबसे महत्वपूर्ण ग्रन्थ है जिसका प्रभाव भारत और तिब्बत के दार्शनिक चिन्तन पर पड़ा। इस पर अनेक भारतीय एवं तिब्बती विद्वानों ने टीका की है। वे योगाचार तथा सौत्रान्तिक सम्प्रदाय से भी सम्बन्धित थे। मीमांसा, न्याय, शैव और जैन सम्प्रदायों पर उनकी रचनाओं का प्रभाव पड़ा।

## कृतियाँ
* सम्बन्धपरीक्षावृत्ति
* प्रमाणविनिश्चय
* प्रमाणवार्त्तिककारिका
* प्रमाणवार्त्तिकस्ववृत्ति
* न्यायबिन्दुप्रकरण
* हेतुबिन्दुनामप्रकरण
* वादन्यायनामप्रकरण
* सन्तानान्तरसिद्धिनामप्रकरण
* रूपावतार

## सन्दर्भ

## बाहरी कड़ियाँ
* पाँच बौद्ध दार्शनिक (गूगल पुस्तक ; लेखक - राहुल सांकृत्यायन)
* न्यायबिन्दु (हिन्दी टीका - आचार्य चन्द्रशेखर शास्त्री)
* वादन्यायः

श्रेणी:बौद्ध दर्शन
श्रेणी:बौद्ध तर्कशास्त्र
श्रेणी:भारतीय तर्कशास्त्र
श्रेणी:दार्शनिक
भावविवेक

**भावविवेक** या **भाव्य** (तिब्बती भाषा : slob-dpon bha-vya or skal-ldan/legs-ldan, 500 ई से 578 ई), बौद्ध धर्म के माध्यमक शाखा के स्वातंत्रिक परम्परा के संस्थापक दार्शनिक थे। वे भावविवेक, भाविवेक और भव्य - इन तीनों नामों से ये ख्यात थे । एम्स (Ames 1993: p.&nbsp;210), का विचार है कि भावविवेक उन प्रथम तर्कशास्त्रियों में से हैं जिन्होने 'प्रयोग-वाक्य' के रूप में विधिवत उपपत्ति (formal syllogism) का प्रयोग किया। 

इन्होंने अनेक ग्रन्थों की रचना संस्कृत भाषा में की है । दुर्भाग्य से इनकी एक भी मूल रचना सम्प्रति उपलब्ध नहीं है, परन्तु तिब्बती और चीनी भाषा में इनका अनुवाद उपलब्ध है । इनकी चार रचनाएँ उपलब्ध हैं -

(1) माध्यमिककारिका व्याख्या - यह नागार्जुन के ग्रन्थों की व्याख्या है । 

(2) मध्यहृदयकारिका - माध्यमिक दर्शन पर मौलिक रचना। 

(3) मध्यमार्थ संग्रह - तिब्बतीय भाषा में इसका अनुवादमात्र उपलब्ध है । 

(4) हस्तरत्न या करमणि : चीनी भाषा में अनुवादमात्र उपलब्ध । इसमें आत्मा का खण्डन और तथता एवं धर्मता की स्थापना की गई है ।

## बाहरी कड़ियाँ
* Berzin, Alexander (2008). ''Buddhist-Muslim Doctrinal Relations: Past, Present, and Future''. (accessed: Wednesday March 4, 2009) NB: originally published with extensive footnotes in ''Buddhist Attitudes toward Other Religions'', ed. Perry Schmidt-Leukel. St. Ottilien: EOS Verlag, 2008.

श्रेणी:बौद्ध दार्शनिक
श्रेणी:बौद्ध दर्शन
जननांग दाद

250px|thumb|right|स्त्री गुप्तांग पर हरपीज
250px|thumb|right|हर्पीज से ग्रसित शिश्न

**जनांग दाद** या **जननेन्द्रिय हर्पीज़** (Herpes genitalis या genital herpes) या **परिसर्प** एक यौन संचारित रोग (एसटीडी) है जो कि हर्पिस सिम्प्लेक्स नामक विषाणु प्रकार - 1 (एच एस वी-1) और टाइप - 2 (एच एस वी-2) से पैदा होता है। वर्ष १९९८ में किये गये एक अध्ययन से यह बात सामने आयी थी कि यौनिक रूप से संचारित रोगों में यह रोग सबसे आम है। । इस रोग से ग्रसित अधिकांश रोगियों को पता ही नहीं होता कि वे इस रोग से ग्रसित हैं। इस रोग का कोई इलाज नहीं है। किन्तु समय के साथ रोग के लक्षण मन्द पड़ते चले जाते हैं।

सामान्यतः किसी व्यक्ति को काम क्रिया के दौरान एच एस वी-2 संक्रमण तभी हो सकता है जबकि वह ऐसे व्यक्ति के साथ संपर्क करे जो योनि एचएसवी-2 से पीड़ित है। यह किसी ऐसे व्यक्ति से भी हो सकता है जो संक्रमण से प्रभावित हो और उसमें कोई दर्द न हो। साथ ही, उसे यह भी मालूम न हो कि वह संक्रमण से पीड़ित है।

## लक्षण
एचएसवी-2 से पीड़ित अधिकांश व्यक्तियों को अपने संक्रमण की जानकारी ही नहीं होती है। वायरस संप्रेषण को 2 सप्ताह बाद ही पहला प्रकोप होता है और संकेत दिखाई पड़ते हैं। वे विचित्र रूप में दो से चार सप्ताह में ठीक हो जाते हैं लेकिन जननांग या गुदा में या उसके आसपास एक या दो फफोले रह जाते हैं। फफोले फूट जाते हैं और नरम फुंसिया रह जाती हैं जिन्हें ठीक होने में दो से चार सप्ताह लग जाते हैं। ऐसा पहली बार होता है। विचित्र रूप से दूसरा रोग फैलता दिखाई दे सकता है जो कि पहले रोग से कई सप्ताह या महीनों के बाद दिखाई देता है किंतु यह पहले की अपेक्षा कम गंभीर और कम अवधि का होता है। भले ही संक्रमण शरीर में लंबी अवधि के लिए बना रहे किंतु कुछ वर्षों की अवधि के दौरान फैलने वाले रोगों में कमी आ जाती है। अन्य संकेत और लक्षण फ्लू के लक्षणों की तरह होते हैं, जिनमें बुखार और सूजी ग्रंथियां शामिल हैं।

## उपचार
ऐसा कोई इलाज नहीं है जिससे कि त्वचा रोग का उपचार किया जा सके, किंतु एन्टी वायरस दवाईयों के प्रयोग से दवाई प्रयोग की अवधि के दौरान इसे फैलने से रोका जा सकता है। इसके अतिरिक्त प्रतिदिन निरोधात्मक उपाय करने से लाक्षणिक त्वचा रोग से साथी को बचाया जा सकता है।

## रोकथाम
यौन संचारित बीमारी (एसटीडी) से बचने का सबसे पक्का तरीका है कि संभोग न किया जाए या फिर ऐसे साथी के साथ आपसी एक संगी संबंध रखा जाए जिसे यह बीमारी नहीं है।

## सन्दर्भ

## बाहरी कड़ियाँ

* यौन रोग हरपीज़ के बारे में जानिये
* योनि त्वचा रोग क्या है ? - "www.mainstree.com मैं स्त्री महिलाओं की हिन्दी में पहली ऑनलाइन पत्रिका.

श्रेणी:विषाणु रोग
श्रेणी:हर्पीज़
श्रेणी:यौन रोग
श्रेणी:ऍचआइवी-सम्बंधित जानकारी
रामद्वारा

right|thumb|300px|शाहपुरा स्थित प्रसिद्ध रामद्वारा
**रामद्वारा** शब्द 'रामद्वार' से बना है जिसका अर्थ है - 'राम तक पहुँचने का द्वार'। रामद्वारा, रामसनेही सम्प्रदाय के लोगों के पूजास्थल होते हैं।

## इन्हें भी देखें
*रामसनेही सम्प्रदाय

## बाहरी कड़ियाँ
*रामसनेही सम्प्रदाय

श्रेणी:हिन्दू धर्म
हस्तशिल्पकार

एक **कारीगर** (फ्रेंच से: *artisan*, इतालवी: *artigiano*) एक कुशल शिल्प कार्यकर्ता है जो भौतिक वस्तुओं को आंशिक रूप से या पूरी तरह से हाथ से बनाता है।  ये वस्तुएं कार्यात्मक या पूरी तरह से सजावटी हो सकती हैं, उदाहरण के लिए फर्नीचर, सजावटी कला, मूर्तिकला, कपड़े, खाद्य पदार्थ, घरेलू सामान और उपकरण और तंत्र जैसे कि एक घड़ीसाज़ की हस्तनिर्मित घड़ी की चाल।  कारीगर एक शिल्प का अभ्यास करते हैं और अनुभव और योग्यता के माध्यम से एक कलाकार के अभिव्यंजक स्तर तक पहुँच सकते हैं।

## इतिहास

## चित्रदीर्घा

चित्र:Salinas Grandes, Salta y Jujuy (Argentina).jpg|right|thumb|250px|हस्तशिल्पकार
चित्र:Bamun artisan.jpg|left|thumb|250px|काम करता हुआ हस्तशिल्पकार
File:Artesana elaborando rodete de hoja de plátano en Tavehua, Oaxaca.jpg|thumb|तावहुआ, ओक्साका में केले की पत्ती से काम करतें हुए कारीगर
File:Artesano mostrando trabajo de tejido de tule en proceso.jpg|thumb|शिल्पकार तुले बुनाई का काम करते हुए 
File:Artesana Amealco.jpg|thumb|कारीगर


## इन्हें भी देखें
* हस्तशिल्प

## बाहरी कड़ियाँ

श्रेणी:हस्तशिल्प
श्रेणी:हस्तशिल्पकार
पटौला साड़ी

right|thumb|300px|१८वीं शताब्दी के अन्त का या १९वीं शताब्दी के आरम्भ का पटोला वस्त्र
**पटौला साड़ी**,  हथकरघे से बनी एक प्रकार की साड़ी है जो गुजरात के पाटण में बनायी जाती है। यह प्रायः रेशम की बनती है। 'पटोला' शब्द बहुवचन का शब्द है जिसका एकवचन 'पटोलू' है।  पटोला साड़ियाँ बहुत कीमती होतीं हैं। किसी समय ये वस्त्र राजघराने या धनाढ्य लोग ही पहनने की क्षमता रखते थे। 

इसे दोनों तरफ से बनाया जाता है। यह काफी महीन काम है। पूरी तरह सिल्क से बनी इस साड़ी को वेजिटेबल डाई या फिर कलर डाई किया जाता है। यह काम करीब सात सौ साल पुराना है। हथकरघे से बनी इस साड़ी को बनाने में करीब एक साल लग जाता है। यह साड़ी मार्केट में भी नहीं मिलती।

पटोला साड़ियां बनाने के लिए रेशम के धागों पर डिजाइन के मुताबिक वेजीटेबल और केमिकल कलर से रंगाई की जाती है। फिर हैंडलूम पर बुनाई का काम होता है। पूरी साड़ी की बुनाई में एक धागा डिजाइन के अनुसार विभिन्न रंगों के रूप में पिरोया जाता है। यही कला क्रास धागे में भी अपनाई जाती है। इस कार्य में ज्यादा मेहनत की जरूरत होती है। अलग-अलग रेज की साड़ियों को दो बुनकर कम से कम 15 से 20 दिन और अधिकतम एक वर्ष में पूरा कर पाते है। इन साड़ियों की कीमत भी बुनकरों के परिश्रम व माल की लागत के हिसाब से पांच हजार रुपये से लेकर दो लाख रुपये तक होती है।

सस्ती साड़ियों में केवल एक साइड के बाने में बुनाई की जाती है, जबकि महंगी साड़ी के ताने-बाने में दोनों तरफ के धागों पर डिजाइन कर बुनाई की जाती है। दोनों साइड वाली महंगी साड़ियां 80 हजार रुपये से दो लाख रुपये तक की लागत में तैयार हो पाती है। डबल इकत पटौला साड़ी के रूप में जानी जाने वाली यह बुनकरी कला अब लुप्त होने के कगार पर है। मुगल काल के समय गुजरात में इस कला को लगभग 250 परिवारों ने अपनाया था। लागत के हिसाब से बाजार में कीमत न मिल पाना इस कला के सिमटने का प्रमुख कारण है।

## सन्दर्भ

श्रेणी:वस्त्र
तर्कशास्त्र का इतिहास

विश्व में अनेक संस्कृतियों ने तर्क करने की सूक्ष्मातिसूक्ष्म प्रणाली अपनायी तथा मानव के सम्पूर्ण चिन्तन में तर्क उपस्थित रहा है। किन्तु तर्क की स्पष्ट और विधिवत् प्रणाली मुख्यत: और मूलत: भारत, चीन और यूनान में ही विकसित हुई। इन में से केवल भारतीय और यूनानी तर्क परिपाटी ही आधुनिक काल तक बिना व्यवधान के विकास करती रही है। तर्कशास्त्र के इतिहास के अनुसार भारतीय तर्कशास्त्र आधुनिक काल तक पर्याप्त विकसित हुआ। 

## बाहरी कड़ियाँ
* Ontology and History of Logic in Western Thought. An Introduction Annotated bibliography
* Paul Spade's "Thoughts Words and Things"
* John of St Thomas

श्रेणी:तर्कशास्त्र
हेतुचक्र

**हेतुचक्र** एक दार्शनिक संस्कृत ग्रन्थ है जिसके रचयिता दिङ्नाग (४८० ईसवी - ५४० ईसवी) हैं। इसमें **त्रैरूप्य** का वर्णन है।

अनाकर (Anacker 2005: p.&nbsp;34), ने वसुबन्धु के *वाद-विधि* (Method for Argumentation) नामक संस्कृत ग्रन्थ का परिचय कराते हुए लिखा है-

:''Vasubandhu's criteria for a valid inference-schema are concise and precise, and there is nothing essential omitted. Dignāga's 'wheel of justifications' (hetu-cakra), sometimes held to be the first complete Indian formulation of what constitutes the validity and invalidity of an argument, is in fact nothing of the kind: it is a pedagogic device mapping out in detail what Vasubandhu's criteria already presuppose.[1]

## इन्हें भी देखें
*भारतीय तर्कशास्त्र
*हेतु
*हेत्वाभास

## सन्दर्भ

श्रेणी:बौद्ध दर्शन
भाभी

भारत में बड़े भाई की पत्नी को **भाभी** कहा जाता है। बड़ा भाई कोई भी हो सकता है। जैसे- अपना सगा बड़ा भाई या अपने से बड़ा कोई अन्य रिश्तेदार या मित्र। अमूमन लोगों द्वारा अपने से बड़ी महिलाओं को सम्बोधित करने के लिये भाभी शब्द का इस्तेमाल किया जाता है।

## इन्हें भी देखें
* भाभी (1957 फ़िल्म)
* भाभी (1991 फ़िल्म)
* भाभी जी घर पर है!

श्रेणी:परिवार
अमेरिकी

**अमेरिकी** Five **अमरीकी,** कोई भी व्यक्ति, समूह, कंपनी या अन्य जो अमेरिका में स्थित हो। 
श्रेणी:अमेरिका
उपभोक्ता इलेक्ट्रॉनिक्स

**उपभोक्ता इलेक्ट्रॉनिक्स** (consumer electronics) या **गृह इलेक्ट्रॉनिक्स** (home electronics) दैनिक प्रयोग में आने वाली इलेक्ट्रॉनिक वस्तुएँ होती हैं जो विशेष रूप से निजी घरों में इस्तेमाल होती हैं। इनमें टेलिविज़न जैसी मनोरंजन के लिए, दूरभाष जैसी संचार के लिए और संगणक (कम्प्यूटर) जैसी कार्यों के लिए प्रयोग होने वालि वस्तुएँ शामिल हैं। उपभोक्ता इलेक्ट्रॉनिक्स संघ (Consumer Electronics Association) के अनुमान के अनुसार सन् 2015 में 220 अरब अमेरिकी डॉलर की उपभोक्ता इलेक्ट्रॉनिक्स वस्तुएँ बिकी थीं।

## इन्हें भी देखें
* गृहोपयोगी सामान

## सन्दर्भ

*
श्रेणी:इलेक्ट्रॉनिक्स
फोटोडायोड

अंगूठाकार|अलग-अलग प्रकार के फोटोडायोड
 

**फोटोडायोड** (photodiode) एक अर्धचालक युक्ति है जो [प्रकाश] को [विद्युत ऊर्जा (या, विद्युत धारा) में बदलती है। दूसरे शब्दों में, यदि फोटोडायोड किसी लोड से जुडा है और इस पर प्रकाश आपतित होता है, तो इसमें विद्युत धारा बहने लगती है। सौर सेल (solar cell) भी एक फोटोडायोड है जिसका उपयोग प्रकाश से विद्युत ऊर्जा प्राप्त करने के लिये किया जाता है। फोटोडायोड का उपयोग प्रकाश संसूचक (फोटो-डिटेक्टर) की तरह भी किया जा सकता है।

;फोटो डायोड के लिए प्रयोग किये जाने वाले पदार्थ:

* सिलिकन - वेव लेंथ रेंज (nm) १९० - ११००
* जेर्मेनियम - वेव लेंथ रेंज (nm) ४०० - १७००
* इन्डियम गालियम आर्सेनाइड - ८०० - २६००
* लेड सल्फाइड - < १००० - ३५००

## इन्हें भी देखें
*सौर सेल
*प्रकाश संसूचक (फोटो डिटेक्तर)
*प्रकाश उत्सर्जक डायोड (LED)

श्रेणी:अर्धचालक युक्तियाँ
न्यायवाक्य

**न्यायवाक्य** या 'सिल्लोगिज्म' (syllogism) (यूनानी: συλλογισμός – "conclusion," "inference") एक विशेष प्रकार का तर्क करने का तरीका है जिसमें दो अन्य कथनों (premises) के आधार पर तीसरा कथन (अनुमान या निष्कर्ष /proposition) निकाला जाता है।

अरस्तू ने सिल्लोजिज्म को इस प्रकार परिभाषित किया है -
"वह शास्त्रार्थ (discourse) जिसमें कुछ चीजें (सत्य) मान लेने के बाद इनसे कुछ नया और भिन्न चीज व्युत्पन्न होती है, क्योंकि चींजे ही ऐसी हैं।"

(In Aristotle's Prior Analytics, he defines syllogism as "a in which, certain things having been supposed, something different from the things' supposed results of necessity because these things are so." (24b18–20))

परम्परागत रूप से सिल्लोगिज्म ही निगमनात्मक अनुमान का आधार रहा है। (आगमनात्मक अनुमान के लिये नहीं, जिसमें बार-बार के प्रेक्षणों के आधार पर नया निष्कर्ष निकाला जाता है)। फ्रेग (Frege) के कृतियों के कारण सिल्लोजिज्म का क्व् बजाय 'प्रेडिकेट लॉजिक' का प्रयोग किया जाने लगा। 

## [[वेन आरेख]]

## भारतीय न्यायवाक्य
न्यायशास्त्र में अनुमान वाक्य के पाँच अवयव माने गए हैं - प्रतिज्ञा, हेतु, उदाहरण, उपनय और गिमन। ध्यातव्य है कि ग्रीक न्यायवाक्य (या अरस्तू के न्यायवाक्य) के केवल तीन तत्व होते हैं।

## इन्हें भी देखें
* न्याय (दृष्टांत वाक्य)
* भारतीय न्यायशास्त्र

## बाहरी कड़ियाँ
* Aristotle's Prior Analytics: the Theory of Categorical Syllogism an annotated bibliography on Aristotle's syllogistic
* Abbreviatio Montana article by Prof. R. J. Kilcullen of Macquarie University on the medieval classification of syllogisms.
* The Figures of the Syllogism is a brief table listing the forms of the syllogism.
* www.fibonicci.co.uk/syllogisms some fun syllogism tests/quizzes
* Syllogistic Reasoning in Buddhism - Example & Worksheet

श्रेणी:तर्कशास्त्र
वाराणसी/आलेख

:

**वाराणसी** (अंग्रेज़ी: *Vārāṇasī*, ), जिसे बनारस, , **' ) और **काशी**, , **' ) भी कहते हैं, गंगा नदी के तट पर भारत के उत्तर प्रदेश राज्य में बसा शहर है। प्राचीन मान्यताओं के अनुसार इसका नाम वाराणसीं वरुणा ओर असि नदियों के नाम के मिलाने से बना है !जो प्राचीन समय में यहा बहती थी !इसे हिन्दू धर्म में सर्वाधिक पवित्र शहर माना जाता है और इसे **अविमुक्त क्षेत्र** कहा जाता है। इसके अलावा बौद्ध एवं जैन धर्म में भी इसे पवित्र माना जाता है। ये संसार के प्राचीनतम बसे शहरों में से एक और भारत का प्राचीनतम बसा शहर है।

काशी नरेश (काशी के महाराजा) वाराणसी शहर के मुख्य सांस्कृतिक संरक्षक एवं सभी धार्मिक क्रिया-कलापों के अभिन्न अंग हैं। वाराणसी की संस्कृति का गंगा नदी एवं इसके धार्मिक महत्त्व से अटूट रिश्ता है। ये शहर सहस्रों वर्षों से भारत का, विशेषकर उत्तर भारत का सांस्कृतिक एवं धार्मिक केन्द्र रहा है। हिन्दुस्तानी शास्त्रीय संगीत का बनारस घराना वाराणसी में ही जन्मा एवं विकसित हुआ है। भारत के कई दार्शनिक, कवि, लेखक, संगीतज्ञ वाराणसी में रहे हैं, जिनमें कबीर, रविदास, स्वामी रामानंद, त्रैलंग स्वामी, मुंशी प्रेमचंद, जयशंकर प्रसाद, आचार्य रामचंद्र शुक्ल, पंडित रवि शंकर, गिरिजा देवी, पंडित हरि प्रसाद चौरसिया एवं उस्ताद बिस्मिल्लाह खां कुछ हैं। गोस्वामी तुलसीदास ने हिन्दू धर्म का परम-पूज्य ग्रन्थ रामचरितमानस यहीं लिखा था और गौतम बुद्ध ने अपना प्रथम प्रवचन यहीं निकट ही सारनाथ में दिया था।

वाराणसी में चार बड़े विश्वविद्यालय स्थित हैं: बनारस हिन्दू विश्वविद्यालय, महात्मा गांधी काशी विद्यापीठ, सेंट्रल इंस्टीट्यूट ऑफ हाइयर टिबेटियन स्टडीज़ और संपूर्णानन्द संस्कृत विश्वविद्यालय। यहां के निवासी मुख्यतः काशिका भोजपुरी बोलते हैं, जो हिन्दी की ही एक बोली है। वाराणसी को प्रायः मंदिरों का शहर, भारत की धार्मिक राजधानी, भगवान शिव की नगरी, दीपों का शहर, ज्ञान नगरी आदि विशेषणों से संबोधित किया जाता है।

प्रसिद्ध अमरीकी लेखक मार्क ट्वेन लिखते हैं: "बनारस इतिहास से भी पुरातन है, परंपराओं से पुराना है, दंतकथाओं (लीजेन्ड्स) से भीप्राचीन है और जब इन सबकों एकत्र कर दें, तो उस संग्रह से दोगुना प्राचीन है।"

## चित्र दीर्घा


चित्र:Benares_1890.jpg|बनारस का तैल चित्र, १८९०
चित्र:Kedar Ghat Benares, August 2005.jpg|वाराणसी के एक घाट पर लोग हिन्दू रिवाज करते हुए।
चित्र:Ganga_Aarti_at_Varanasi_ghats.jpg|वाराणसी में दशाश्वमेध घाट पर गंगाजी की आरती दृश्य
चित्र:New Vishwanath Temple at BHU 2007.jpg|बी.एच.यू में नये विश्वनाथ मंदिर का स्थापत्य
चित्र:Varanasi Railway Station.JPG|वाराणसी जंक्शन के बाहर का दृश्य
चित्र:Older_Durga_Temple_-_Banaras.jpg|रामनगर, वाराणसी में दुर्गा मंदिर


## सन्दर्भ

## बाहरी कड़ियाँ

* वाराणसी जिला - आधिकारिक जालस्थल 
* 
* 
* वाराणसी के चित्र
* उत्तर प्रदेश पर्यटन जालस्थल
* होलीवॉटर – वाराणसी
* सद्गुरु प्राकट्य धाम, कबीर बाग, लहरतारा, वाराणसी
* वाराणसी मानचित्र सभी मुख्य मंदिर एवं घाट चिह्नित
* विजय सिंह की फीचर फिल्म जय गंगा से शॉट्स

वाराणसी

श्रेणी:पवित्र शहर
श्रेणी:हिन्दू पवित्र शहर
श्रेणी:प्राचीन भारत के नगर
श्रेणी:हिन्दू तीर्थ स्थल
श्रेणी:शैव धर्म
श्रेणी:वाराणसी
श्रेणी:शक्ति पीठ
श्रेणी:१८५७ के भारतीय स्वतंत्रता संग्राम के स्थल
श्रेणी:बौद्ध धार्मिक स्थल
श्रेणी:भारत के घाट
श्रेणी:भारत में भूतपूर्व राजधानियाँ
गोपी कृष्ण

गोपी कृष्ण (१९०३-१९८४) भारत के योगी, शिक्षक, स्माजसेवी और लेखक थे। इनकी आत्मकथा *कुण्डलिनी:द इवॉल्यूश्नरी इनर्जी इन मैन* के नाम से निकली थी।

## बाहरी कड़ियाँ

* A collection of links related to Gopi Krishna
* General info on Gopi Krishna en Kundalini

श्रेणी:योगी
श्रेणी:कश्मीर के लोग
श्रेणी:भारतीय लेखक
श्रेणी:हिन्दू मिस्टिक
श्रेणी:धर्म और विज्ञान
श्रेणी:1903 में जन्मे लोग
श्रेणी:१९८४ में निधन
श्रेणी:श्रीनगर के लोग
सिंधिया घाट

250px|अंगूठाकार|सिंधिया घाट, वाराणसी
**सिंधिया घाट** जिसे शिन्दे घाट भी कहते हैं, वाराणसी में मणिकर्णिका घाट के उत्तरी ओर लगा हुआ है। इस घाट का निर्माण १५० वर्ष पूर्व हुआ था और इससे लगा हुआ शिव मंदिर आंशिक रूप से नदी के जल में डूबा हुआ है। इस घाट के ऊपर काशी के अनेकों प्रभावशाली लोगों द्वारा बनवाये गए मंदिर स्थित हैं। ये संकरी घुमावदार गलियों में सिद्ध-क्षेत्र में स्थित हैं। कहते हैं अग्निदेव का जन्म यहीं हुआ था। यहां हिन्दू लोग वीर्येश्वर की अर्चना करते हैं और पुत्र कामना करते हैं।

श्रेणी:वाराणसी
धामेक स्तूप

**धमेख स्तूप ** एक वृहत स्तूप है और उत्तर प्रदेश में वाराणसी के निकट सारनाथ में स्थित है। यह वाराणसी से 13 कि॰मी॰ दूर है। धमेख स्तूप का निर्माण ५०० ईसवी में मौर्य साम्राज्य के सम्राट अशोक द्वारा २४९ ई.पू. में बनवाये गए एक पूर्व स्तूप के स्थान पर किया गया था। यह सारनाथ की सबसे आकर्षक संरचना है। 

इस बेलनाकार स्तूप का आधार व्यास 28 मीटर है जबकि इसकी ऊंचाई 43.6 मीटर है। धमेख स्तूप को बनवाने में ईंट और रोड़ी और पत्थरों को बड़ी मात्रा में इस्तेमाल किया गया है। स्तूप के निचले तल में शानदार फूलों की नक्काशी की गई है।

## चित्र दीर्घा

File:Stupas around the Dhamekh Stupa, Sarnath.jpg|धमेख स्तूप, सारनाथ
Image:History of Dhamekh Stupa on Stone.jpg|शिलापट्ट पर धमेख स्तूप का इतिहास
File:Dhamekh Stupa close-up, Sarnath.jpg|धमेख स्तूप पर शिल्पकारी
File:Dhamekh Stupa close up.jpg|धमेख स्तूप का क्लोज-अप
File:Sarnath - Plan of Excavations.jpg|सारनाथ के उत्खनन की कार्य योजना


## सन्दर्भ

श्रेणी:प्राचीन भारत
श्रेणी:भारत में स्तूप
श्रेणी:भारत में बौद्ध मंदिर
श्रेणी:६ठी शताब्दी का स्थापत्य
श्रेणी:वाराणसी ज़िले में पर्यटन आकर्षण
श्रेणी:वाराणसी
ताजमहल बांग्लादेश

thumb|पूर्ण ढाँचा
thumb|निर्माणाधीन ताजमहल

**ताजमहल बांग्लादेश** (बांग्ला: তাজ মহল বাংলাদেশ) मूल ताजमहल का एक प्रतिरूप है जो एक मुगल समाधि है और जो आगरा, भारत में स्थित है। यह प्रतिरूप बांग्लादेश की राजधानी ढाका से लगभग २९ किमी की दूरी पर स्थित एक स्थान सोनारगाँव में है। अपने मूल के विपरीत, इस भवन के निर्माण में केवल पाँच वर्ष लगे और कथित रूप इसके धनी मालिक ने इसपर ५.८ करोड़ डॉलर खर्च किए। अहसानुल्लाह मोनी, एक धनी बांग्लादेशी चलचित्र-निर्माता, ने यह बताया कि उन्होंने किस प्रकार यह प्रतिकृति बनाई ताकि उनके देश के निर्धन लोग पड़ोसी देश भारत के प्रसिद्ध स्मारक ताजमहल को देखने का अपना सपना पूरा कर सकें।

इस प्रतिकृति के निर्माण का भारत में विरोध किया गया। बांग्लादेश स्थित भारतीय उच्चायोग का कहना है कि वह अहसानुल्लाह मोनी के विरूद्ध मूल भवन के कॉपीराइट के उल्लंघन का मुकदमा दायर करेगा। मूल भवन लगभग ३०० वर्ष पुराना है।

मोनी का कहना है कि उन्होंने इटली से संगमरमर, बेल्जियम से हीरे और गुम्बद के लिए लगभग १६० किलो ताँबे का आयात किया है, पर कुछ लोगों का कहना है कि यह सम्पूर्ण प्रतिकृति नहीं है और यह उस सामान से नहीं बना है जिसका की दावा किया गया है।

## इन्हें भी देखें
* ताजमहल

## सन्दर्भ


## बाहरी कड़ियाँ

* तनाव का कारण बन सकता है ताज
* बांग्लादेश ने बनवाया अपना ताजमहल
* बांग्लादेश स्वयं का ताजमहल खोलेगा 
* ताजमहल की प्रतिकृति बांग्लादेश में जनता के लिए खोली गई 
श्रेणी:बांग्लादेश
श्रेणी:बांग्लादेश में भवन और ढाँचे
उत्तर प्रदेश पावर कार्पोरेशन लिमिटेड

**उत्तर प्रदेश पावर कार्पोरेशन लिमिटेड** की स्थापना १४ जनवरी, २००० को उत्तर प्रदेश, भारत में विद्युत क्षेत्र के आपूर्ति उद्धार एवं पुनर्संरचना का परिणाम है। निगम राज्य में विद्युत उत्पादन, प्रसारण एवं आपूर्ति के प्रबंधन एवं योजना के लिये उत्तरदायी है। निगम के वर्तमान अध्यक्ष एवं प्रबंध निदेशक हैं श्री नवनीत सहगल।

## सन्दर्भ
* उत्तर प्रदेश पावर कार्पोरेशन लिमिटेड- आधिकारिक जालस्थल

श्रेणी:उत्तर प्रदेश
श्रेणी:विद्युत
वाराणसी विकास प्राधिकरण

**वाराणसी विकास प्राधिकरण** की स्थापना उत्तर प्रदेश सरकार द्वारा शहर में निर्माण एवं अवसंरचना विकास हेतु १९७३ में की गई थी। 

## बाहरी कड़ियाँ
* आधिकारिक जालस्थल- वाराणसी विकास प्राधिकरण

श्रेणी:वाराणसी
औरैया

**औरैया** (Auraiya) भारत के उत्तर प्रदेश राज्य के औरैया ज़िले में स्थित एक नगर है। यह ज़िले का मुख्यालय भी है।ज़िला मुख्यालय बनने से पूर्व यह इटावा ज़िले का तहसील मुख्यालय रहा है। यह ज़िला कानपुर मंडल के अंतर्गत है।यह सेंगर राजपूतों की वीर स्थली है। सेंगर वंशीय कनारधनी महाराजाधिराज श्री विशोक देव का विवाह कन्नौज के सम्राट जयचंद गहरवार (राठौड़) की बहन देवकला से हुआ था। दहेज में यह पूरा क्षेत्र इन्हें प्राप्त हुआ था। यहाँ का प्रसिद्ध देवकली मंदिर भी इन्हीं ने अपनी पत्नी देवकली के नाम पर बनवाया था। यहाँ क्षत्रिय के बहुत से प्रसिद्ध गाँव हैं जिनमें अयाना, जौरा सोधेमऊ अमृतपुर भरतौल, जसवंतपुर, भूरेपुर कलां, भूरेपुर खुर्द, सिखरना, फरिहा, आनेपुर, सेंगनपुर, बरबटपुर, रोशंगपुर,मानपुर, रोशंगपुर, फफूंद,असेवा महेवा बहुत प्रसिद्ध गाँव है। इस जिले की प्रसिद्ध नदियों के नाम यमुना नदी सेंगर नदी

ग्वारी राजवंश (इटावा) राजा रतनसिंह लोधी राजपूत
उत्तर प्रदेश मंे इटावा जनपद में ग्वारी नाम स्थान है। अट्ठारहवी शताब्दी में यहां राजा रतन सिंह लोधी राजपूत राज करते थे। उनके वैभवपूर्ण ठाठ व बाट व यश गाथा को, राजा छत्रसाल बुन्देला ने कन्नौज जाते समय देखा व सुना तो वे लालचपूर्ण भाव से वापसी में ग्वारी के निकट अपना डेरा डालकर, मित्रता का हाथ बढ़ाते, हुए राजा रतन सिंह को डेरे में आमंत्रित किया। राजा रतन सिंह लोधी राजपूत ने सरदारों सहित राजा छत्रसाल बुन्देला का आदर सत्कार किया। और उसी के डेरे में रात्रिभोज के समय विषैले भोजन को खा कर सरदारों के बेहोश हो जाने पर ग्वारी नरेश रतन सिंह लोधी राजपूत सेनाविहीन युद्धक्षेत्र में कूद पड़े। घमासान युद्ध करते हुए सैकड़ों सैनिकों से एकसाथ युद्ध करते हुए निकलने का असफल प्रयास किया। अन्त में वीरगति को प्राप्त किया।

## आवागमन
राष्ट्रीय राजमार्ग 19 यहाँ से गुज़रता है और इसे देशभर के कई स्थानों से जोड़ता है। फफूँद रेलवे स्टेशन यहाँ का निकटतम रेलवे स्टेशन है।

## इन्हें भी देखें
* औरैया ज़िला

## सन्दर्भ

श्रेणी:औरैया ज़िला
श्रेणी:उत्तर प्रदेश के नगर
श्रेणी:औरैया ज़िले के नगर
*
वाराणसी नगर निगम

**वाराणसी नगर निगम** भारत के उत्तर प्रदेश राज्य के वाराणसी शहर का नगर निगम है। निगम की स्थापना २४ जनवरी १९५९ को उत्तर प्रदेश सरकार के नगर निगम अधिनियम - १९५९ के अंतर्गत नगरमहापालिका के रूप में की गई थी। १९९४ में इसे नगर निगम अधिनियम-२ के तहत नगर निगम में बदला गया। ये विश्व के कुछ अति घनत्व आबादी वाले क्षेत्रों के नगर निगम में से एक है। निगम के अंतर्गत ७९.७९ वर्ग कि.मी क्षेत्र के कुल ९० वार्ड आते हैं। निगम के प्रथम महापौर श्री.पी.के कौल निगम आयुक्त बने। निगम के अधीन सड़कों की कुल लंबाई ११७० कि॰मी॰ है और ये बी-१ स्तर के शहर में आता है। कुल जनसंख्या १० लाख है।

वाराणसी शहरी क्षेत्र की २००१ के अनुसार जनसंख्या १३,७१,७४९ थी; और लिंग अनुपात ८७९ स्त्रियां प्रति १००० पुरुष थी। वाराणसी नगर निगम के अधीनस्थ क्षेत्र की जनसंख्या ११,००,७४८ जिसका लिंग अनुपात ८८३ स्त्रियां प्रति १००० पुरुष था। शहरी क्षेत्र में साक्षरता दर ७७% और निगम क्षेत्र में ७८% थी। निगम क्षेत्र के लगभग १,३८,००० लोग झुग्गी-झोंपड़ियों में रहते हैं। वर्ष २००४ की अपराध दर १२८.५ प्रति १ लाख थी; जो राज्य की दर ७३.२ से अधिक है, किन्तु राष्ट्रीय अपराध दर १६८.८ से कहीं कम है।

## सन्दर्भ

श्रेणी:वाराणसी
श्रेणी:भारत के नगर निगम
श्रेणी:उत्तर प्रदेश सरकार
उत्तर प्रदेश पुलिस

**उत्तर प्रदेश पुलिस** भारत के राज्य उत्तर प्रदेश में २३६,२८६वर्ग.कि.मी के क्षेत्र में २० करोड़ जनसंख्या (वर्ष 2011 के अनुसार) में न्याय एवं कानून व्यवस्था बनाये रखने हेतु उत्तरदायी पुलिस सेवा है। ये पुलिस सेवा न केवल भारत वरन विश्व की सबसे बड़ी पुलिस सेवा है। सेवा के महानिदेशक-पुलिस की कमान की शक्ति 3.10 लाख के लगभग है जो 75 जिलों में 33 सशस्त्र बटालियनों एवं अन्य विशिष्ट स्कंधों में बंटी व्यवस्था का नियामन करती है। इन स्कंधों में प्रमुख हैं: इंटेलिजेंस, इन्वेस्टिगेशन, एंटी-करप्शन, तकनीकी, प्रशिक्षण एवं अपराध-विज्ञान, आदि।

## इतिहास
भारत की वर्तमान पुलिस प्रणाली 1861 के पुलिस अधिनियम के परिणामस्वरूप बनी थी। ये एक्ट 1860 में एच.एम. कोर्ट की अगुवाई में गठित पुलिस आयोग की अनुशंसाओं के बाद अधिनियमित हुआ था। यही  कोर्ट उत्तर-पश्चिम प्रांत और अवध प्रान्त के प्रथम पुलिस महानिरीक्षक बने। 

पुलिस महकमे का ढांचा निम्नलिखित आठ संगठनों के रूप में खड़ा किया गया था :

#    प्रांतीय पुलिस
#    राजकीय रेलवे पुलिस
#    शहर पुलिस
#    छावनी पुलिस
#    नगर पुलिस
#   ग्रामीण एवं सड़क मार्ग पुलिस
#    नहर पुलिस
#    बर्कन्दाज गार्ड (अदालतों की सुरक्षा के लिए)

समय के साथ सिविल पुलिस का विकास होता गया और भारत की स्वतन्त्रता के बाद श्री बी. एन. लाहिरी उत्तर प्रदेश के पहले भारतीय पुलिस महानिरीक्षक बने। अपराध नियंत्रण और विधि-व्यवस्था बनाए रखने में प्रदेश पुलिस के कार्य प्रदर्शन को बहुत सराहा गया और इसे देश के पहले पुलिस बल के रूप में 13 नवंबर 1952 को तत्कालीन प्रधानमंत्री पंडित जवाहर लाल नेहरू द्वारा ‘कलर्स’ प्राप्त करने का गौरवपूर्ण सौभाग्य हासिल है। तभी से इस पुलिस बल ने सांप्रदायिक और सामाजिक सौहार्द और विधि-व्यवस्था बनाए रखने, और अपराध पर नियंत्रण रखने की अपनी गौरवशाली परंपरा को कायम रखा हुआ है ताकि जनमानस के बीच सुरक्षा की भावना समाहित करने और राज्य का सर्वांगीण विकास सुनिश्चित किया जा सके।

संगठित अपराध, आर्थिक अपराध इत्यादि से निपटने के लिए प्रदेश पुलिस बल में विशेषज्ञता प्राप्त विभिन्न प्रकोष्ठ अस्तित्व में आए हैं। अपराध विज्ञान, प्रशिक्षण, कम्प्यूटर, दूर संचार, नवीनतम उपकरण, आधुनिक शस्त्र और नए वाहन जैसे तकनीकी साधनों के क्षेत्र में आधुनिकीकरण पर उचित बल दिया जा रहा है।
## पुलिस रैंक

## मंडल एवं जिले
ये सूची पुलिस क्षेत्रों,मंडलों और उनमें आने वाले जिलों की है:

## सन्दर्भ

## बाहरी कड़ियाँ
* आधिकारिक जालस्थल - उत्तर प्रदेश पुलिस
* उत्तर प्रदेश पुलिस (हिन्दी वेबसाइट)

श्रेणी:उत्तर प्रदेश पुलिस
श्रेणी:उत्तर प्रदेश
श्रेणी:भारत की राज्य कानून प्रवर्तन एजेंसियां
श्रेणी:पुलिस
चौखंडी स्तूप

thumb|right|270px|चौखंडी स्तूप
right|thumb|Various plinths at the Chaukhandi Stupa
right|thumb|Close up of Chaukhandi Stupa plinth
सारनाथ स्थित प्रमुख स्मारक **चौखंड स्तूप** है, जो सारनाथ से ८०० मीटर दक्षिण-पश्चिम में ऊंची ईंटों से बना है। ये महत्त्वपूर्ण बौद्ध स्तूप है और वाराणसी से १३ कि.मी दूर स्थित है। इसका वर्णन चीनी यात्री ह्वेनसांग ने भी किया था। इस स्तूप का आकार चौकोर है। कुर्सी के आकार पर क्रमशः घटती हुई तीन मंजिलें ठोस ईंटों से बनाई गई हैं, इसलिए इसे **चौखंडी स्तूप** कहते हैं। इस स्तूप में ईंट और रोड़ी का बड़ी मात्रा में उपयोग किया गया है। यह विशाल स्तूप चारों ओर से अष्टभुजीय मीनारों से घिरा हुआ है। कहा जाता है यह स्तूप मूल रूप से सम्राट अशोक द्वारा बनवाया गया था। गुप्त काल में यह विशाल स्तूप बन गया था।

## इन्हें भी देखें
* धामेक स्तूप
* सारनाथ
* बौद्ध तीर्थ 
* सांची स्तूप

## सन्दर्भ

## बाहरी कड़ियाँ

* सारनाथ- वेब इंडिया

श्रेणी:भारत में बौद्ध तीर्थ
श्रेणी:प्राचीन भारत
श्रेणी:भारत में स्तूप
श्रेणी:उत्तर प्रदेश का इतिहास
श्रेणी:उत्तर प्रदेश में पर्यटन
श्रेणी:वाराणसी
श्रेणी:सारनाथ
Sungnyung

Sungnyung एक पारंपरिक कोरियाई उबला हुआ झुलस चावल से बना पेय है।

इस पेय आमतौर nurungji, या भुना हुआ लेकिन जले चावल की परत से नहीं बना है कि एक पॉट के तल पर चावल पकाने के बाद रूपों. इस उबलते पानी भूरी परत पर डाला है, पॉट कवर किया जाता है और इसे उबाल करने के लिए झुलस चावल का पानी तक पर्याप्त लाभ स्वाद अनुमति दी है।

इस पेय आमतौर पर एक परंपरागत खाना पकाने भारी लोहे से बना एक डच ओवन जैसे बर्तन, का उपयोग किया जाता है, के रूप में आधुनिक बिजली चावल कुकर आम तौर पर भुना हुआ परत के एक परत छोड़ कर मत के बाद चावल धमाकेदार है।

आधुनिक बिजली चावल कुकर के आगमन के साथ, sungnyung समय के साथ अपनी लोकप्रियता खो दिया है और अब यह संस्मरण माना जाता है। बहरहाल, देर से 20 वीं सदी में इसे करने के लिए फिर से लोकप्रियता हासिल करने और कई बिजली चावल कुकर अब करने के लिए sungnyung पकाने की क्षमता के साथ आने के लिए शुरू किया। कुछ सुपरमार्केट में, nurungji की एक पाउडर फार्म, पाया जा सकता है जो सिर्फ उबला पानी जोड़कर किया जाना समय की राशि का एक संक्षेप में sungnyung बनाने के लिए इस्तेमाल कर सकते हैं।

कुछ कोरियाई के लिए, जो सुबह में एक मजबूत भूख नहीं है sungnyung के रूप में प्रयोग किया जाता है एक नियमित रूप से नाश्ते के लिए एवजी. हालांकि आम तौर पर, यह पेय आम तौर पर एक भोजन के बाद सेवा की है।

## See also
* Hyeonmi cha, a Korean tisane made from toasted brown rice
* Oksusu cha, a Korean tisane made from toasted corn
* Boricha, a tisane made from toasted barley
* Genmaicha, a Japanese tea made from toasted brown rice mixed with green tea
* Sikhye, a sweet Korean drink made from rice
* Herbal tea
* Korean cuisine

श्रेणी:Korean beverages
श्रेणी:Herbal tea
विभूति नारायण सिंह

**डॉ॰विभूति नारायण सिंह** (१९२७-२०००) भारतीय स्वतंत्रता पूर्व काशी राज्य के अंतिम काशी नरेश थे। इसके बाद १५ अक्टूबर, १९४८ को राज्य भारतीय संघ में मिल गया। २००० में इनकी मृत्यु उपरांत इन नरेश हैं और इस परंपरा के वाहक हैं।

## सन्दर्भ

श्रेणी:२००० में निधन
श्रेणी:काशी नरेश
श्रेणी:बनारस हिन्दू विश्वविद्यालय
श्रेणी:संस्कृत विद्वान
श्रेणी:1927 में जन्मे लोग
हैदराबाद विमानक्षेत्र (बहुविकल्पी)

* हैदराबाद अंतर्राष्ट्रीय विमानक्षेत्र
* बेगमपेट विमानक्षेत्र
* हैदराबाद विमानक्षेत्र, पाकिस्तान
उदित नारायण सिंह

**महाराजा उदित नारायण सिंह ** (१७७० - ४ अप्रैल १८३५), वाराणसी के राजघराने से काशी नरेश थे। इनका राज्यकाल १२ सितंबर १७९५ से ४ अप्रैल १८३५ तक रहा। ये महिप नारायण सिंह के ज्येष्ठतम जीवित पुत्र थे। इनका वाराणसी की संस्कृति में बड़ा योगदान रहा।. इन्होंने रामनगर, वाराणसी की प्रसिद्ध रामलीला १८३० में आरंभ की, जो अब तक चली आ रही है और प्रत्येक वर्ष आयोजित होती है।. 

इनकी मृत्यु १८३५ में होने पर राज्य इनके उत्तराधिकारी भतीजे ईश्वरी प्रसाद नारायण सिंह, जी.सी.एस.आई, कैसर-ए-हिन्द (१८२२-जून १८८९) को मिला था।
## उत्तराधिकारी
* आदित्य नारायण सिंह
* विभूति नारायण सिंह (१९२७ - २०००)
## इन्हें भी देखें
* काशी राज्य

## सन्दर्भ

श्रेणी:काशी नरेश
श्रेणी:वाराणसी के लोग
श्रेणी:भारत के राजा
श्रेणी:1770 में जन्मे लोग
श्रेणी:१८३५ में निधन
रामनगर, वाराणसी

**रामनगर** (Ramnagar) भारत के उत्तर प्रदेश राज्य के वाराणसी ज़िले में स्थित एक नगर है। यह रामनगर दुर्ग के लिए जाना जाता है, जो काशी नरेश का आधिकारिक और पैतृक आवास है। काशी नरेश (काशी के महाराजा) वाराणसी शहर के मुख्य सांस्कृतिक संरक्षक एवं सभी धार्मिक क्रिया-कलापों के अभिन्न अंग हैं। रामनगर किला]] में यहां के राजाओं का एक संग्रहालय भी है। ये राजाओं का १८वीं शताब्दी से आवास है।

## रामनगर की रामलीला
यहां दशहरा त्यौहार खूब रौनक और तमाशों से भरा होता है। इस अवसर पर रेशमी और ज़री के ब्रोकेड आदि से सुसज्जित भूषा में काशी नरेश की हाथी पर सवारी निकलती है और पीछे-पीछे लंबा जलूस होता है। फिर नरेश एक माह लंबे चलने वाले रामनगर की रामलीला का उद्घाटन करते हैं। रामलीला में श्रीरामचरितमानस के अनुसार भगवान श्री राम के जीवन की लीला का मंचन होता है। ये मंचन काशी नरेश द्वारा प्रायोजित होता है और पूरे ३१ दिन तक प्रत्येक शाम को रामनगर में आयोजित होता है। अंतिम दिन इसमें भगवान राम रावण का मर्दन कर युद्ध समाप्त करते हैं और अयोध्या लौटते हैं। महाराजा उदित नारायण सिंह ने रामनगर में इस रामलीला का आरंभ १९वीं शताब्दी के मध्य से किया था।

## सरस्वती भवन
रामनगर किले में स्थित सरस्वती भवन में मनुस्मृतियों, पांडुलिपियों, विशेषकर धार्मिक ग्रन्थों का दुर्लभ संग्रह सुरक्षित है। यहां गोस्वामी तुलसीदास की एक पांडुलिपि की मूल प्रति भी रखी है। यहां मुगल मिनियेचर शैली में बहुत सी पुस्तकें रखी हैं, जिनके सुंदर आवरण पृष्ठ हैं।

## व्यास मंदिर, रामनगर
प्रचलित पौराणिक कथा के अनुसार, एक बार जब वेद व्यास जी को नगर में कहीं दान-दक्षिणा नहीं मिल पायी, तो उन्होंने पूरे नगर को श्राप देने लगे। उसके तुरंत बाद ही भगवान शिव एवं माता पार्वतीएक द पति रूप में एक घर से निकले और उन्हें भरपूर दान दक्षिणा दी। इससे ऋषि महोदय अतीव प्रसन्न हुए और श्राप की बात भूल ही गये। इसके बाद शिवजी ने व्यासजी को काशी नगरी में प्रवेश निषेध कर दिया। इस बात के समाधान रूप में व्यासजी ने गंगा के दूसरी ओर आवास किया, जहां रामनगर में उनका मंदिर अभी भी मिलता है।

## भूगोल
रामनगर  पर स्थित है। यहां की औसत ऊंचाई ६४ मीटर (२०९ फीट) है।

## इन्हें भी देखें
* वाराणसी ज़िला

## बाहरी कड़ियाँ
* रामनगर की रामलीला
* रामनगर की राम, अ-लीला के दृश्य

## सन्दर्भ

श्रेणी:वाराणसी ज़िला
श्रेणी:उत्तर प्रदेश के नगर
श्रेणी:वाराणसी ज़िले के नगर
श्रेणी:उत्तर प्रदेश में दुर्ग
श्रेणी:उत्तर प्रदेश में पर्यटन आकर्षण
महीप नारायण सिंह

** महीप नारायण सिंह ** सन १७८१ से १७९४ तक काशी राज्य के नरेश रहे। 

महाराजा महीप नारायण सिंह का जन्म 1756 ई. में हुआ था। काशी नरेश चेत सिंह के बनारस छोड़कर ग्वालियर में बस जाने के बाद उनके भानजे को 14 सितबंर 1781 को ईस्ट इंडिया कंपनी द्वारा काशी का महाराजा बनाया गया। महीप नारायण सिंह, महराजा बलवंत सिंह की पत्नी महारानी गुलाब कुंवर की बेटी के पुत्र थे, जिनका विवाह दरभंगा जिले के नरहन स्टेट के जमींदार बाबू दुर्गविजय सिंह के साथ हुआ था। ईस्ट इंडिया कंपनी ने महीप नारायण सिंह पर राजकीय कुप्रबंध का आरोप लगाकर 1 लाख रुपये सालाना पेंशन के बदले काशी के चार राजस्व जिलों के प्रशासन को हस्तगत कर लिया। 12 सितंबर 1795 को महाराजा महीप नारायण सिंह के निधन के बाद उनके पुत्र उदित नारायण सिंह काशी के राजा घोषित किए गए।

## उत्तराधिकारी
* महाराजा उदित नारायण सिंह

## इन्हें भी देखें
* काशी राज्य

## सन्दर्भ

श्रेणी: काशी नरेश
श्रेणी:भारत के राजा
श्रेणी:वाराणसी के लोग
आदित्य नारायण सिंह

** कैप्टन महाराजा सर आदित्य नारायण सिंह** सन् १९३१ से १९३९ तक काशी राज्य के नरेश रहे। कैप्टन महाराजा आदित्य नारायण सिंह लेफ्टिनेंट कर्नल महाराजा प्रभु नारायण सिंह के पुत्र थे। इनका जन्म 17 नवंबर 1874 को हुआ था। आदित्य नारायण सिंह सन् 1931 में 4 अगस्त को अपने पिता के स्वर्गवास के पश्चात काशी नरेश बने। महाराजा आदित्य नारायण सिंह का विवाह सलेमगढ़ (कुशीनगर) के राजा शेषाद्रि प्रसाद नारायण सिंह की बहन के साथ हुआ था। महाराजा आदित्य नारायण सिंह के देहावसान के पश्चात उनके दत्तक पुत्र विभूति नारायण सिंह काशी नरेश की गद्दी पर आसीन हुए।  
## उत्तराधिकारी
* डॉ.विभूति नारायण सिंह

## इन्हें भी देखें
* काशी राज्य

## सन्दर्भ

श्रेणी:काशी नरेश
श्रेणी:भारत के राजा
श्रेणी:वाराणसी के लोग
प्रभु नारायण सिंह बहादुर

श्री ** लेफ़्टि.कर्नल महाराजा श्री सर प्रभु नारायण सिंह बहादुर ** सन १८८९ से १९३१ तक काशी राज्य के नरेश रहे। इनके द्वारा ही बनारस हिन्दू विश्वविद्यालय BHU की स्थापना हेतु 1200 एकड जमीन दान की गई।
ये एक योगी महाराज थे। इन्होंने बगैर एनेस्थेसिया लिए अपने हार्निया का 4 घंटे तक आपरेशन करवाया था। डाँक्टर भी इस चमत्कार से हैरान थे। इन्होंने योग द्वारा अपने शरीर को सुन्न कर लिया था।

## उत्तराधिकारी
* महाराजा आदित्य नारायण सिंह

## इन्हें भी देखें
* काशी राज्य

## सन्दर्भ

श्रेणी:काशी नरेश
श्रेणी:भारत के राजा
श्रेणी:वाराणसी के लोग
श्रेणी:1855 में जन्मे लोग
श्रेणी:१९३१ में निधन
बनारस रेल इंजन कारखाना

**बनारस रेल इंजन कारखाना** (अंग्रेज़ी:Banaras Locomotive Works), (पूर्व नाम: **डीजल रेल इंजन कारखाना**) वाराणसी में स्थापित भारतीय रेल का रेल इंजन निर्माण का कारखाना है।

## इतिहास

अगस्त १९६१ में डीजल-विद्युत रेल इंजन निर्माण हेतु एल्को-अमेरिका के सहयोग से "डीजल रेल इंजन कारखाने" की स्थापना हुई। जनवरी 1964 में प्रथम रेल इंजन का निर्माण कर राष्ट को समर्पित किया गया। जनवरी 1976 निर्यात बाजार में प्रवेश हुआ और प्रथम रेल इंजन तंजानिया को निर्यात किया गया। इसके बाद दिसम्बर 1977 में प्रथम डीजल जनित सेट का कमीशन किया गया। अक्टूबर 1995 में अत्याधुनिक माइक्रोप्रोसेसर नियंत्रित, एसी-एसी डीजल इलेक्टिक रेल इंजनों के निर्माण हेतु जनरल माटर्स, अमेरिका के साथ समझौते किया गया। इसके बाद फरवरी 1997 में अंतर्राष्ट्रीय मानकीकरण संगठन (आई.एस.ओ) ९००२ प्रमाण पत्र प्राप्त किया। मार्च २००१ में आई एस ओ 14001 प्रमाण पत्र मिला। मार्च २००२ में कारखाने में निर्मित जनरल मोटर्स डिजाइन के माइक्रोप्रोसेसर नियंत्रित ४००० अश्व शक्ति के प्रथम रेल इंजन का लोकार्पण किया गया। सितम्बर २००५ ओहसास 18001:1999 द्वारा प्रमाणित हुआ। नवम्बर २००६ प्रथम आई जी बी टी आधारित रेल इंजन का निर्माण किया गया। इसके बाद अगस्त २००७ में तत्कालीन रेल मंत्री श्री लालू प्रसाद द्वारा जी बी टी श्रेणी के "नटराज" रेल इंजन का लोकापर्ण किया। मार्च २००८ को सर्वाधिक २२२ रेल इंजनों का उत्पादन दर्ज हुआ। कारखाने ने मार्च 2019 में डीजल इंजनों का निर्माण बंद कर दिया और अक्टूबर 2020 में इसका नाम बदलकर "बनारस रेल इंजन कारखाना" कर दिया गया।

## कर्मचारी आन्दोलन

कारखाने में विभिन्न मांगों को लेकर कई बार छोटे-बडे आंदोलन हुए हैं लेकिन इनमें से दो आंदोलन काफी महत्व पुर्ण है – 
* सन् 1971 का आंदोलन, जो कि देश भर में हुए रेलवे हडताल के साथ हुआ था।
* दिनांक 10 नवम्बर 2009 से 14 नवम्बर 2009 तक काम रोको हडताल। ये हडताल कारखाने में हो रहे भ्रष्टाचार व भ्रष्टांचारी अधिकारियों के विरूद्ध कार्यवाही करने की मांग व कारखाने से आउटसोर्सिंग रोकने को लेकर हडताल हुई थी। कर्मचारियों की यह भी मांग थी कि खाली बैठे हुए कर्मचारियों को काम दिया जाये तथा कर्मचारियों को खाली न बैठाकर उनसे काम लिया जाये तथा जो काम कर्मचारियों से छिनकर कुछ अज्ञात कारणों व फायदो के कारण निजी क्षेत्र में दिया जा रहा है उसे वापस कर्मचारियों से कराया जाये। प्रशासन ने अपनी ग‍लतियों को छिपाने के लिए कुछ कर्मचारियों के खिलाफ अत्‍यन्‍त दमनकारी कार्यवाही कर रही है तथा यह सुनिश्चित करने का प्रयास किया कि भविष्‍य में कभी भी कोई कारखाने में हो रहे भ्रष्‍टाचार के खिलाफ आवाज न उठा सके। इस कार्य में सभी कर्मचारी बिना किसी युनियन के बैनर तले स्‍वयं लडे तथा रेलवे के सभी युनियनों ने इस आन्‍दोलन को दबाने के लिए प्रशासन का साथ दिया।

## उत्पादन

## इन्हें भी देखें
* भारतीय रेल

## सन्दर्भ

## बाहरी कड़ियाँ

* आधिकारिक जालस्थल 

श्रेणी:भारत में रेल इंजन कारखाने
श्रेणी:भारत की रेलवे कंपनियां
श्रेणी:वाराणसी
श्रेणी:उत्तर प्रदेश की अर्थव्यवस्था
सप्त चिरन्जीवि

हनुमान, विभीषण, व्यास महर्षी, कृपाचार्य, अश्वत्थामा, परशुराम, राजा बली ये सातों चिरन्जीवि है. ये इस कल्प के अंत तक इस पृथ्वी पर विद्यमान रहेंगे ऐसी हिंदू धर्म में मान्यता है. 

## प्रातःस्मरण के लिए एक श्लोक
हिन्दू धर्म में ऐसी मान्यता है कि हर रोज सुबह सप्तचिरंजीवियों के नाम वाला श्लोक पठन करने पर निरोगी दीर्घायु की प्राप्ति होती है-

मार्कण्डेय ऋषि सप्तचिरंजीवियों में से एक तो नहीं, पर दीर्घायु ऋषि थे. अतः उनके नाम के साथ भी एक श्लोक आता है-

::अश्वत्थामा बलिर्व्यासो हनुमांश्च विभीषणः।
::कृपः परशुरामश्चैव सप्तैते चिरंजीविनः॥
::सप्तैतान् स्मरेन्नित्यम् मार्कंडेयम् तथाष्टमम्।
::जीवेद्‌वर्षशतं सोऽपि सर्वव्याधिविवर्जितः॥

## सन्दर्भ

श्रेणी:हिन्दू धर्म
आर्द्र अर्ध-कटिबन्धीय जलवायु

thumb|right|400px|संसार के ''आर्द्र अर्ध-कटिबन्धीय जलवायु '' क्षेत्र
**आर्द्र अर्ध-कटिबन्धीय जलवायु ** (अंग्रेज़ी:*Humid subtropical climate*) (कोप्पन जलवायु वर्गीकरण *Cwa* के अनुसार) पृथ्वी पर एक जलवायु क्षेत्र होता है, जिसमें उष्ण, आर्द्र ग्रीष्म काल एवं ठंडे शीतकाळ होते हैं। इस प्रकार के जलवायु में मौसम की विस्तृत श्रेणी आती है और शब्द- अर्ध-कटिबंधीय शीतकालीन जलवायु के लिये एक मिथ्या नाम हो सकता है। इस क्षेत्र के अधिकांश स्थानों सभी ऋतुओं में अच्छी मात्रा में वर्षा (और क्भी हिमपात भी) हो सकती है। इसके साथ पछवा हवाएं अच्छे आंधी-तूफान भी पश्चिम से पूर्व की ओर ला सकती हैं। अधिकांश ग्रीष्मकालीन वर्षाएं दामिनी कड़कने के संग आंधियां और कई बार कटिबन्धीय तूफान या चक्रवात आदि भी लाती हैं।

## चुने हुए आर्द्र अर्ध-कटिबन्धीय जलवायु शहरों की सारणियां
### उत्तरी गोलार्ध

### दक्षिणी गोलार्ध

## सन्दर्भ

आर्द्र अर्धकटिबन्धीय जलवायु
गीताभाष्य

गीताभाष्य गीता पर विभिन्न विद्वानों द्वारा लिखे भाष्यों को कहा जाता है, भगवद्गीता पर विभिन्न विद्वानों द्वारा लिखे गये प्रमुख भाष्य निम्नानुसार हैं-

* गीताभाष्य - आदि शंकराचार्य
* ज्ञानेश्वरी - ज्ञानेश्वर महाराज ने संस्कृत से गीता का मराठी में अनुवाद किया।
* श्रीमद् भगवद् गीता यथारूप-ए सी भक्तिवेदान्त स्वामी प्रभुपाद
* गीतारहस्य - बालगंगाधर तिलक
* अनासक्ति योग - महात्मा गांधी
* गीताई - विनोबा भावे
* गीता तत्व विवेचनी - जयदयाल गोयन्दका
* तत्त्व संजीवनी- स्वामी रामसुखदास
राष्ट्रीय सूचना-विज्ञान केन्द्र

**राष्ट्रीय सूचना विज्ञान केन्द्र** **(National Informatics Centre अथवा NIC)** भारत सरकार का सूचना प्रौद्योगिकी में प्रमुख विज्ञान एवं प्रौद्योगिकी संस्थान है। इसकी स्थापना 1976 में सरकारी क्षेत्र में बेहतर पद्धतियों, एकीकृत सेवाओं तथा विश्वव्यापी समाधानों को अपनाने वाली ई-सरकार/ई-शासन संबंधी समाधानों को प्रदान करने के लिए स्थापना की गयी थी।

रा.सू.वि.केन्द्र, भारत सरकार में सूचना संचार प्रौद्योगिकी (आईसीटी) समाधानों के कार्यान्वयन तथा उनके सक्रिय संवर्धन में सबसे आगे है। रा.सू.वि.केन्द्र ने पिछले तीन दशकों से देश-भर में ई-शासन अभियान चलाने के लिए सरकार के प्रयासों में सहायता करने तथा बेहतर व अत्‍यधिक पारदर्शी शासन प्रदान करने हेतु मजबूत नींव बनाने के लिए नेतृत्‍व किया है।

## परिचय
वर्ष 1975 में, भारत सरकार ने सामाजिक विकास तथा आर्थिक संवर्धन को बढ़ावा देने के लिए कार्यक्रम कार्यान्वयन तथा नियोजना की सुविधा मुहैया कराने हेतु सरकारी मंत्रालयों तथा विभागों में कम्प्यूटर आधारित निर्णय लेने में सहायक प्रणाली (सूचना-विज्ञान विकास) को शुरु करने के लिए तथा सूचना संसाधनों की उपयोगिता तथा सूचना प्रणालियों के विकास हेतु प्रभावी कदम उठाने के लिए उपयुक्त निर्णय लिये। इसके पश्चात्, केन्द्र सरकार ने 1976 में तथा उसके बाद 4.1 मिलियन यू.एस. डॉलर की संयुक्त राष्ट्र विकास कार्यक्रम (यूएनडीपी) की वित्तीय सहायता से “राष्ट्रीय सूचना-विज्ञान केन्द्र (एनआईसी)” नामक एक उच्च प्राथमिकता योजना परियोजना तैयार की।

## आधारभूत संरचना
राष्ट्रीय सूचना विज्ञान केंद्र की सेवाओं में शामिल हैं:

*डिजिटल सरकारी अनुसंधान केंद्र (डीजीआरसी)
*सरकारी स्थानीय क्षेत्र नेटवर्क (LAN)
*वीडियो कॉन्फ्रेंसिंग
*राष्ट्रीय ज्ञान नेटवर्क (एनकेएन)
*मोबाइल योग्यता केंद्र
*ईमेल और मैसेजिंग
*रिमोट सेंसिंग और जीआईएस
*वेबकास्ट
*डोमेन पंजीकरण
*राष्ट्रीय क्लाउड
*आदेश और नियंत्रण
*निकनेट
*डाटा सेंटर
*सुरक्षा
*ब्लॉक चेन प्रौद्योगिकी

### राष्ट्रीय क्लाउड
राष्ट्रीय सूचना विज्ञान केंद्र ने मेघराज नाम से जीआई क्लाउड विकसित किया। क्लाउड कम्प्यूटिंग के लाभों का उपयोग और दोहन करने के लिए, भारत सरकार ने एक महत्वाकांक्षी पहल - "जीआई क्लाउड" को शुरू किया है, जिसे 'मेघराज' नाम दिया गया है। इस पहल का फोकस सरकार के आईसीटी खर्च को अनुकूलित करते हुए देश में ई-सेवाओं के वितरण में तेजी लाना है। मेघराज क्लाउड विभिन्न प्रकार के सेवा मॉडल पेश करता है जैसे एक सेवा के रूप में प्लेटफ़ॉर्म (PaaS), एक सेवा के रूप में इन्फ्रास्ट्रक्चर (IaaS), एक सेवा के रूप में सॉफ़्टवेयर (Saas)। अप्रैल 2023 में, जियो प्लेटफॉर्म्स ने दिल्ली, पुणे और भुवनेश्वर में राष्ट्रीय डेटा सेंटर में ऑनसाइट रखरखाव के लिए पांच साल के लिए राष्ट्रीय सूचना विज्ञान केंद्र (NIC) की क्लाउड सेवाओं के प्रबंधन और सुधार के लिए  350 करोड़ का अनुबंध हासिल किया।

## संदर्भ

## बाहरी कड़ियाँ
*'''राष्ट्रीय सूचना-विज्ञान केन्द्र''' के बारे में

श्रेणी:भारत सरकार
श्रेणी:सूचना एवं प्रौद्योगिकी
महाराजा श्री ईश्वरी नारायण सिंह बहादुर

श्री ** महाराजा श्री ईश्वरी नारायण सिंह बहादुर ** (1818 - ) सन १८३५ से १८८९ तक काशी राज्य के नरेश रहे। 

महाराजा ईश्वरी प्रसाद नारायण सिंह का जन्म सन् 1818 में हुआ था। काशी नरेश राजा उदित नारायण सिंह के निधन के बाद ईश्वरी प्रसाद नारायण सिंह सन् 1835 ई. में काशी के राजा बने। 1857 के गदर में इनहोने किसी का साथ नहीं  दिया और एकांतवास में चले गए। इन्हें 1859 में महाराजा बहादुर की उपाधि प्रदान की गई। जी.सी.एस.आई के तमगे के साथ 13 तोपों की सलामी का सम्मान भी इन्हें अंग्रेजी हुकूमत द्वारा प्रदान किया गया और काशी राज की पूर्व में कुर्क की गई संपत्ति को इन्हें वापस कर दिया गया। इसके साथ ही इन्हें वायसराय की लेजिस्लेटिव कौंसिल का सदस्य भी मनोनित किया गया। सन् 1889 में इन्हें महाराजाधिराज के साथ 15 तोपों की सलामी का सम्मान दिया गया।
माहाराजा ईश्वरी प्रसाद नारायण सिंह साहित्य, संगीत और कला के संरक्षक थे। इन्होंने अपने शासन काल में जन कल्याण के कार्यों में रुचि ली।

## उत्तराधिकारी
* सर प्रभु नारायण सिंह बहादुर

## इन्हें भी देखें
* काशी राज्य

## सन्दर्भ

श्रेणी:काशी नरेश
श्रेणी:भारत के राजा
श्रेणी:वाराणसी के लोग
बनारस – ए मिस्टिक लव स्टोरी (2006 फ़िल्म)

**बनारस – ए मिस्टिक लव स्टोरी ** बनारस शहर में बनी एक हिन्दी फिल्म है। बॉलीवुड को ‘चालबाज’ और ‘जलवा’ जैसी हिट फिल्में देने वाले निर्देश पंकज पराशर की इस नई फिल्म में बनारस की गलियों, घाटों और मंदिरों को एक प्रेम कहानी में पिरोया गया है। आठ करोड़ की लागत वाली इस फ़िल्म में नसीरुद्दीन शाह, डिंपल कपाड़िया, उर्मिला मातोंडकर, अस्मित पटेल और आकाश खुराना ने प्रमुख भूमिकाएं निभाई हैं। इसके निर्माता हैं एलसी सिंह जो एक सूचना तकनीक कंपनी के मुख्य कार्यकारी अधिकारी भी हैं। फिल्म में बनारस हिंदू विश्वविद्यालय में भौतिक विज्ञान की छात्रा उर्मिला को संगीत शिक्षक अस्मित पटेल से प्यार हो जाता है। उसके बाद दो पीढ़ियों में सिद्धांतों का टकराव शुरू होता है। यह दो वर्गों के बीच रोमांस की कहानी है। लेकिन बनारस की पृष्ठभूमि में होने के कारण यह एक अलग ही रूप अख्तियार कर लेती है।

## दल
## संगीत
## रोचक तथ्य
## परिणाम
### बौक्स ऑफिस
how are u

### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:2006 में बनी हिन्दी फ़िल्म
श्रेणी:सोनी पिक्चर्स नेटवर्क्स की फ़िल्में
यी सुन सिन

thumb|right|250px|यी सुन सिन

**यी सुन सिन ** (28 अप्रैल 1545 - 16 दिसम्बर 1598, कोरियाई भाषा: 이순신, Hanja: 李舜臣) एक कोरियाई नौसेना के कमांडर था। उसकी जीत के लिए विख्यात जापानी नौसेना के खिलाफ कोरिया जापानी आक्रमण (1592-1598) में के दौरान Joseon राजवंश. Samdo Sugun Tongjesa हंगुल का उनका शीर्षक, शाब्दिक "तीन के नौसेना कमांडर अर्थ प्रांतों "का संचालन हाथ के कमांडर के शीर्षक के रूप में रह रहा था कोरियाई नौसेना 1896 तक. यी भी अपने [thumb | रियर देखें | बुसान टॉवर में बुसान में एडमिरल यी, दक्षिण कोरिया. यी Noryang के [[लड़ाई में एक भी गोली द्वारा 16 दिसम्बर को मारा गया था, 1598. और जब वह मर गया, उन्होंने कहा कि मेरी मौत के "ज्ञात अनुकूल बलों ऐसा न हो कि (मत बनो मनोबल कम / दुश्मन लाभ मनोबल). शाही अदालत अंततः विभिन्न दिया उस पर एकमरणोपरांतशीर्षक Chungmuघंटा (충무공, 忠武 सहित सम्मान, 公, वफादारी के मार्शल भगवान), एक Seonmu Ildeung Gongsin के रूप में एक नामांकन''(선무일 
등공신, 宣武 一等 功臣 के शासनकाल के दौरान पहली कक्षा योग्यता के सैन्य आदेश Seonjo) और दो मरणोपरांत कार्यालयों, Yeonguijeong (영의정, 领 议政, प्रधानमंत्री मंत्री) और Buwongun Deokpung 덕풍 부원군, 德 豊 府 院 君, के राजकुमार Deokpung से कोर्ट). उन्होंने यह भी के शीर्षक''Yumyeong Sugun Dodok मिंग चीन के बेड़े के एडमिरल) मरणोपरांत Wanli द्वारा सम्राट के मिंग | सम्राट. यी कोरियाई आज के बीच एक सम्माननीय नायक के रूप में बनी हुई है। 
पिंडली अधिकार यदि हम लड़ने को तैयार हैं | " मृत्यु, हम रहते हैं और अगर हम, हम नष्ट हो जाएगा नहीं कर रहे हैं। "- एडमिरल.

== बाहरी कड़ियाँ ==

* [https://web.archive.org/web/20070824223713/http://www.hcs.go.kr/english/main.asp Hyeonchungsa Shrine Management Office]
* [https://web.archive.org/web/20060304014359/http://www.koreanhero.net/en/home.htm Admiral Yi Sun-sin - A Korean Hero] (includes clips from the drama ''Immortal Admiral Yi Sun-shin'')
* [https://web.archive.org/web/20130730180223/http://tkdtutor.com/10Patterns/09ChoongMu/ChoongMuInfo.htm Choong-mu]
* [https://web.archive.org/web/20041013091932/http://www.geocities.com/yi_sun_shin_adm/yisunshin.html Biography of Admiral Yi Sun Shin]
* [https://web.archive.org/web/20100106003246/http://www.jadedragon.com/archives/history/yisunshin.html Yi-Sunshin]
* [https://web.archive.org/web/20101017040714/http://www.imdb.com/title/tt0470711/ Heaven's Soldiers]
* [http://yisunsin.com YiSunsin.com] : Yi Sunsin information portal.
* 
* [https://web.archive.org/web/20120128060836/http://onrie-kompan.blogspot.com/2009/09/introducing-yi-soon-shin-warrior-and.html Onrie Kompan's Blogspot] Temporary announcement site for comic Yi Soon Shin: Warrior and Defender

[श्रेणी:कोरिया का इतिहास
वागीश शास्त्री

**भागीरथ प्रसाद त्रिपाठी** *वागीश शास्त्री* (२४ जुलाई १९३४ – ११ मई २०२२ बी.पी.टी. वागीश शास्त्री के नाम से भी जाने जाते हैं) अंतर्राष्ट्रीय संस्कृत व्याकरणज्ञ, उत्कृष्ट भाषाशास्त्री, योगी एवं तांत्रिक हैं। इनका जन्म खुरई, मध्य प्रदेश में २४ जुलाई १९३४ को हुआ था। प्राथमिक शिक्षा वहीं पाकर आगे वृंदावन और बनारस में अध्ययन किया। १९५९ में इन्होंने संस्कृत व्याख्याता के रूप में टीकमणि संस्कृत महाविद्यालय, वाराणसी में कार्य किया। जल्दी ही इनके कार्य देखते हुए इन्हें १९७० मे संपूर्णानंद संस्कृत विश्वविद्यालय में व्याख्याता और फिर निदेशक पद पर चयन हो गया। इस माननीय शैक्षणिक पद पर ये तीन दशक तक रहे।

वर्ष 2014-15 के लिए यश भारती सम्मान पाने वाले भागीरथ प्रसाद त्रिपाठी ‘वागीश शास्त्री’ अपने चाहने वालों के बीच बीपीटी के नाम से जाने जाते हैं। लगभग 30 वर्ष तक संपूर्णानंद संस्कृत विश्वविद्यालय को अपनी सेवा देने वाले आचार्य वागीश शास्त्री को 1982 में ही काशी पंडित परिषद की ओर से 'महामहोपाध्याय' की पदवी दी गई थी। उन्होंने 40 से अधिक पुस्तकें लिखीं हैं और 300 से ज्यादा पांडुलिपियों का संपादन किया है। काशी परंपरा के संस्कृत के विद्वान डॉ॰ वागीश शास्त्री को साल 2013 में संस्कृत साहित्य में योगदान के लिए राष्ट्रपति पुरस्कार से नवाजा गया था। उन्हें राजस्थान संस्कृत अकादमी की ओर से बाणभट्ट पुरस्कार से सम्मानित किया जा चुका है। वागीश शास्त्री ने संपूर्णानंद संस्कृत विश्वविद्यालय की पत्रिका ‘सरस्वती सुषमा’ का लगभग 30 सालों तक संपादन किया था।

## बाहरी कड़ियाँ
* आधिकारिक जालस्थल
* आचार्य वागीश शास्त्री को राष्ट्रपति पुरस्कार (अमर उजाला)

## सन्दर्भ

श्रेणी:भारतीय शिक्षक
श्रेणी:संस्कृत व्याकरण
श्रेणी:वैयाकरण
श्रेणी:भारतीय लेखक
श्रेणी:भोपाल के लोग
श्रेणी:1934 में जन्मे लोग
श्रेणी:जीवित लोग
श्रेणी:वाराणसी के लोग
श्रेणी:२०२२ में निधन